Nathan Mensah

Nathan Mensah (wɔ woo no Ebɔber 9, 1998 mu) yɛ basketbɔllbɔnyi ma Olympiacos wɔ Greek Basketball League (GBL) na EuroLeague. Wɔdze ne  anamɔn-7-nsateakwaa-5  (226 cm) abasamu tserɛw nyim no, ɔbɔɔ kolegyi basketbɔll maa San Diego State Aztecs.

 Ne ntoado skuul 
Mensah renyin no na ɔbɔ bɔɔl wɔ Ghana. Odzii mfe 13 no, ɔhyɛɛ ase bɔɔ basketbɔɔl ber a woyii no dɛ ɔnsi akan wɔ mu no. Kwaku Amoaku hun Mensah na ɔdze no kɔr United States ma ɔkɔr Prolific Prep. Wɔ Dziifo 2017 mu no, onyaa mba13.8 na 7.4 wɔ akansi kor biara mu maa Ebibifo Kuw wɔ Adidas Global Nations dwumadzi no mu. Mensah san kɔr Findlay Prep ansaana ɔrodur ne mpayin afe mu. Ɔbɔɔ mbɔdzen paa, Mensah dze ne ho nyinaa hyɛɛ kolegyi basketbɔɔl mu maa San Diego State wɔ Ɔbrafɛw 2017 mu, ber a ɔfaa Aztecs na ogyaw  Oregon, Oregon State, USC na Texas Tech no.

 Kolegyi 
Dɛ abɛɛfor wɔ San Diego State no, Mensah nyaa mba 5.6 na 5.5 wɔ akansi kor biara mu. Wɔ Mumu 28, 2019 mu no, Mensah kaa dɛ wɔnsesa no wɔ ɔfa ebien no mu ber a na wɔnye Cal Poly resi akan no, ɔnam dɛ na n'ahom apa ntsi. Wɔ kaa dɛ woenya 'pulmonary embolism' ntsi na woenntum ennsi akan nkae no bi. Mensah nyaa mba 6.9 na 6.8 wɔ afe a ɔtɔdo ebien wɔ agorkansi no mu. Mensah benyaa dzin 'Mountain West Defensive Player' wɔ afe no mu, na odzii Aztecsfo enyim wɔ ber a odzi kan woakɔ ewie ber mu akansi mu ma wɔkɔr amanaman akansi agodzi mu  

 N'abrabɔ mu 
Mensah yɛ kristonyi is.